ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
கொவிட்-19 தடுப்பு, கட்டுப்படுத்துதல் மற்றும் மேலாண்மைக்காக முன்னெச்சரிக்கை மற்றும் செயல்மிகு அணுகுமுறை மூலம், மாநிலங்கள்/யூனியன் பிரதேசங்களுடன் இணைந்து இந்திய அரசு நடவடிக்கைகளை எடுத்து வருகிறது. கொவிட்-19 மேலாண்மை முயற்சிகள் உயர்மட்ட அளவில் தொடர்ந்து ஆய்வு செய்யப்பட்டு, கண்காணிக்கப்பட்டு வருகின்றன.
பிரத்யேக கொவிட் சுகாதார மையமாக செயல்பட்டு வரும் தில்லியில் உள்ள சவுத்ரி பிரம்ம பிரகாஷ் ஆயுர்வேத் சரக் சன்ஸ்தானில், கொவிட்-19 பாதிப்புகளின் மேலாண்மைக்கான தயார் நிலையை மத்திய சுகாதார, குடும்ப நல அமைச்சர் திரு. ஹர்ஷ்வர்தன் இன்று பார்வையிட்டார். பல்வேறு வசதிகள் மற்றும் வார்டுகளைப் பார்வையிட்ட அவர், ஆயுஷ் அமைச்சகத்தின் வழிகாட்டுதல்களின் படி ஒருங்கிணந்த அணுகுமுறை மூலம் கொவிட்-19 நோயாளிகளுக்கு அளிக்கப்பட்டு வரும் சிகிச்சையை நேரடியாகப் பார்வையிட்டார்.
சுகாதார மற்றும் குடும்ப நல அமைச்சகத்தின் வழிகாட்டுதல்களின் படி, மிதமான பாதிப்புள்ளதாக மருத்துவ ரீதியாக வகைப்படுத்தப்பட்ட அனைத்து நபர்களுக்கும் சிகிச்சை அளிக்கும் மருத்துவமனைகளே பிரத்யேக கொவிட் சுகாதார மையங்கள் ஆகும். முழு மருத்துவமனையாகவோ அல்லது ஒரு மருத்துவமனையின் தனி வளாகமாகவோ இருக்கும் இவற்றில் தனி உள்ளே வரும்/வெளியே செல்லும்/மண்டல வசதிகள் இருத்தல் நலம்.
வெளிநாட்டில் இருந்து வருபவர்களுக்காக சுகாதார மற்றும் குடும்ப நல அமைச்சகம் புதிய வழிகாட்டுதல்களை வெளியிட்டுள்ளது: அவற்றை இங்கே காணலாம்:
https://www.mohfw.gov.in/pdf/Guidelinesforinternationalarrivals.pdf
உள்நாட்டுப் பயணத்துக்கும்  சுகாதார மற்றும் குடும்ப நல அமைச்சகம் புதிய வழிகாட்டுதல்களை வெளியிட்டுள்ளது: அவற்றை இங்கே காணலாம்:
https://www.mohfw.gov.in/pdf/Guidelinesfordomestictravel.pdf
இது வரை 54,440 பேர் குணமடைந்துள்ளனர். 2657 நோயாளிகள் கடந்த 24 மணி நேரத்தில் குணமடைந்துள்ளனர். ஒட்டுமொத்த குணமாகும் விகிதம் 41.28 சதவீதம் ஆகும்.
இந்தியாவில் உள்ள உறுதிப்படுத்தப்பட்ட கொவிட்-19 பாதிப்புகள் நேற்றிலிருந்து 6767 என்ற எண்ணிக்கையில் உயர்ந்துள்ளது. தற்போதய மொத்த பாதிப்புகளின் எண்னிக்கை 1,31,868 ஆகும். தொடர் மருத்துவ கண்காணிப்பில் உள்ள பாதிப்புகளின் எண்ணிக்கை 73,560 ஆகும்.
கோவிட்-19 குறித்த அதிகாரப்பூர்வ மற்றும் அண்மைத் தகவல்கள், நுட்பமான விஷயங்கள், வழிகாட்டுதல்கள் மற்றும் அறிவுரைகள் குறித்த தகவல்களுக்கு தயவுசெய்து பின்வரும் சுட்டிகளைத் தொடர்ந்து பாருங்கள் :
https://www.mohfw.gov.in/ மற்றும் @MoHFW_INDIA.
கோவிட்-19 தொடர்பான நுட்பமான வினவல்கள் இருந்தால் technicalquery.covid19[at]gov[dot]in என்ற மின்னஞ்சலுக்கும், மற்ற வினவல்களுக்கு ncov2019[at]gov[dot]in என்ற மின்னஞ்சலிலும் தொடர்பு கொள்ளலாம்.
கோவிட்-19 குறித்த ஏதும் தகவல்கள் தேவைப்பட்டால் சுகாதாரம் மற்றும் குடும்ப நல அமைச்சகத்தின் உதவி எண்களில் தொடர்பு கொள்ளலாம்: +91-11-23978046 அல்லது 1075 . கோவிட்-19 குறித்த மாநிலங்கள் / யூனியன் பிரதேசங்களின் உதவி எண்களின் பட்டியல் பின்வரும் இணையதள சுட்டியில் தரப்பட்டுள்ளன:
(https://www.mohfw.gov.in/pdf/coronvavirushelplinenumber.pdf .
பாதுகாப்பு அமைச்சகம்
இந்தியா-சீனா ராணுவ கமாண்டர்கள் அளவிலான 7வது சந்திப்பின் கூட்டறிக்கை
இந்தியா மற்றும் சீனா ராணுவ உயர் அதிகாரிகளின் 7வது கூட்டம் லடாக் அருகேயுள்ள சுசூல் பகுதியில் அக்டோபர் 12ம் தேதி நடந்தது. இந்தியா-சீனா எல்லை பகுதியின் மேற்கு பகுதியில் உள்ள எல்லை கட்டுப்பாட்டு பகுதியில் ராணுவ நடவடிக்கைகளை குறைப்பது குறித்து இரு தரப்பினரும், உண்மையான மற்றும் ஆக்கப்பூர்வமான வகையில் பேச்சுவார்த்தை நடத்தினர். இந்த கருத்து பரிமாற்றம் நேர்மறையாகவும், ஆக்கப்பூர்வமாகவும் இருந்தது. இருதரப்பினரின் நிலைப்பாட்டில் உள்ள புரிதலையும் அதிகரித்தது. ராணுவ உயர் அதிகாரிகள் மற்றும் தூதரக அதிகாரிகள் மூலம் பேச்சுவார்த்தை நடத்தி, ராணுவ நடவடிக்கையை குறைக்கும் விதத்தில் பரஸ்பர தீர்வை, கூடிய விரைவில் ஏற்படுத்த இரு தரப்பும் ஒப்புக் கொண்டன. இரு நாட்டு தலைவர்களின் முக்கிய புரிதல்களை நேர்மையாக அமல்படுத்தவும், வேறுபாடுகள் மற்றும் பிரச்னையை எதிர்கொள்ளாமல், எல்லைப் பகுதியில் இருதரப்பும் கூட்டாக அமைதியை பராமரிக்க வேண்டும் என்றும் இருதரப்பும் ஒப்புக் கொண்டன.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஜூலை 7-8 ஆகிய நாட்களில் நடைபெறவுள்ள மேயர் மாநாட்டில் ஜி20-ன் யு20 செயல்பாட்டுக்குழு சந்திக்கவுள்ளது
குஜராத் மாநிலம் அகமதாபாத், காந்திநகரில் 2023, ஜூலை 7-8 ஆகிய நாட்களில் நடைபெறவுள்ள மேயர் மாநாட்டில் ஜி20ன் யு20 செயல்பாட்டுக்குழு சந்திக்கவுள்ளது. இந்தியாவில் உள்ள 35 நகரங்கள் மற்றும் உலகம் முழுவதும் உள்ள 57 நகரங்களைச் சேர்ந்த பிரதிநிதிகள் இம்மாநாட்டில் பங்கேற்கவுள்ளனர். இம்மாநாட்டில் மேயர்கள், துணை மேயர்கள், நகரங்களின் அதிகாரிகள் உள்ளிட்ட 500-க்கும் மேற்பட்ட பிரதிநிதிகள் யு20 மாநாட்டில் பங்கேற்கவுள்ளனர்.
இம்மாநாட்டை வெற்றிகரமாக நடத்துவதற்காக விரிவான ஏற்பாடுகளையும் செய்துள்ள அகமதாபாத் நகரம் பிரதிநிதிகளை வரவேற்க தயார் நிலையில் உள்ளது. வீட்டுவசதி மற்றும் நகர்ப்புற வளர்ச்சித்துறை அமைச்சகம், தேசிய நகர்ப்புற விவகார கழகம், யு20-ன் தொழில்நுட்ப செயலகம், யு20 ஏற்பாட்டாளர்கள் ஆகியவை இம்மாநாட்டை நடத்துவதற்கு அகமதாபாத் நகரத்திற்கு உதவிகரமாக உள்ளன.
மேயர் மாநாட்டை குஜராத் முதலமைச்சர் திரு பூபேந்திரபாய் படேல், வீட்டுவசதி மற்றும் நகர்ப்புற வளர்ச்சித்துறை இணையமைச்சர் திரு கௌசல் கிஷோர் ஆகியோர் ஜூலை 7 அன்று முறைப்படி தொடங்கிவைக்கவுள்ளனர். அகமதாபாத் மேயர் திரு கீர்த்திகுமார் ஜே பார்மர், பிரதிநிதிகளை வரவேற்கவுள்ளார்.
குடியரசுத் துணைத் தலைவர் செயலகம்
இந்தியா – லிதுவேனியா இடையேயான பொருளாதார மற்றும் கலாச்சார உறவுகளை வலுப்படுத்துமாறு லிதுவேனியாவில் உள்ள இந்திய சமுதாயத்தினருக்கு குடியரசுத் துணைத்தலைவர் வேண்டுகோள்
பால்டிக் பிராந்தியத்தில் உள்ள 3 நாடுகளுக்கு சுற்றுப்பயணம் மேற்கொண்டுள்ள குடியரசுத் துணைத்தலைவர் திரு எம் வெங்கய்யா நாயுடு, தமது பயணத்தின் இரண்டாவது நாளில், லிதுவேனியா தலைநகர் வில்னியஸ் நகரில் இந்திய சமுதாயத்தினரிடையே உரையாற்றினார்.
அப்போது, லிதுவேனியாவில் உள்ள இந்திய சமுதாயத்தினர் இருநாடுகளுக்கு இடையேயான பொருளாதார மற்றும் கலாச்சார உறவுக்கு ஒரு பாலமாக திகழவேண்டும் என கேட்டுக் கொண்டார். இருநாடுகளிடையேயான வர்த்தக உறவு மிகவும் குறைவாக உள்ளதை சுட்டிக்காட்டிய அவர், லேசர் தொழில்நுட்பம், புதுப்பிக்கத்தக்க எரிசக்தி, வேளாண் – உணவுப் பதப்படுத்துதல் மற்றும் வாழ்வியல் அறிவியல் உள்ளிட்ட துறைகளில் லிதுவேனியா, இந்தியாவின் முக்கிய பங்குதாரராக திகழ்கிறது என்றும் தெரிவித்தார்.
இந்தியா – லிதுவேனியா இடையேயான இருதரப்பு வர்த்தகத்தை மேம்படுத்த ஏராளமான வாய்ப்புகள் உள்ளதாகவும் அவர் குறிப்பிட்டார். வெளிநாடுகளில் வசிக்கும் இந்திய சமுதாயத்தினர், இந்தியாவின் கலாச்சாரம் மற்றும் பாரம்பரியத்தை தொடர்ந்து பின்பற்ற வேண்டும் எனவும் அவர் கேட்டுக் கொண்டார்.
மகாத்மா காந்தியின் 150-வது பிறந்தநாளை கொண்டாடுவதற்காக லிதுவேனியாவுக்கு தமது பாராட்டுக்களை அவர் தெரிவித்துக் கொண்டார்.
தமது இந்தப் பயணத்தின் போது கவுனாஸ் நகர மேயரை சந்தித்த திரு வெங்கய்ய நாயுடு, கவுனாஸ் தொழில்நுட்ப பல்கலைக்கழகத்தின் சாண்டகா பள்ளத்தாக்கையும் பார்வையிட்டார். லிதுவேனியாவின் முன்னாள் அதிபர் திரு.விட்டாட்டஸ் லேண்ட்ஸ்பெர்கீஸ், குடியரசுத்துணைத்தலைவரை சந்தித்து இருதரப்பு உறவுகள் குறித்து விவாதித்தார்.
கூடுதல் விவரங்களுக்கு www.pib.nic.in என்ற இணைய தளத்தைக் காணவும்.
-----
(Visitor Counter : 108
உள்துறை அமைச்சகம்
அக்னிபத் திட்டத்தின் கீழ் நான்கு வருடங்களை நிறைவு செய்த அக்னி வீரர்களுக்கு, மத்திய ஆயுத காவல்படை மற்றும் அசாம் ரைபிள் படைகளில் 10% காலி இடங்களை ஒதுக்க மத்திய உள்துறை அமைச்சகம் முடிவு
பிரதமர் திரு நரேந்திர மோடியால் வழிநடத்தப்படும் இந்திய அரசு அறிவித்துள்ள அக்னிபத் திட்டத்தின் கீழ் நான்கு வருடங்களை நிறைவு செய்த அக்னி வீரர்கள், மத்திய ஆயுத காவல்படை மற்றும் அசாம் ரைபிள் படைகளில் சேர 10% காலி இடங்களை அவர்களுக்கு ஒதுக்க மத்திய உள்துறை அமைச்சகம் முடிவு செய்துள்ளது.
தொடர் சுட்டுரைச் செய்திகளின் வாயிலாக உள்துறை அமைச்சக அலுவலகம் தெரிவித்துள்ளதாவது:
“பிரதமர் திரு நரேந்திர மோடியால் வழிநடத்தப்படும் இந்திய அரசு அறிவித்துள்ள அக்னிபத் திட்டத்தின் கீழ் நான்கு வருடங்களை நிறைவு செய்த அக்னி வீரர்கள், மத்திய ஆயுத காவல்படை மற்றும் அசாம் ரைபிள் படைகளில் சேர 10% காலி இடங்களை அவர்களுக்கு ஒதுக்க மத்திய உள்துறை அமைச்சகம் முடிவு செய்கிறது”.
“மத்திய ஆயுத காவல்படை மற்றும் அசாம் ரைபிள் படைகளில் அக்னி வீரர்களை பணியிலமர்த்துவதற்கு அறிவிக்கப்பட்டுள்ள அதிகபட்ச வயது வரம்பை விட 3 ஆண்டுகள் தளர்வு வழங்கவும் மத்திய உள்துறை அமைச்சகம் முடிவு செய்கிறது. மேலும் அக்னிவீரரின் முதல் பிரிவிற்கு நிர்ணயிக்கப்பட்ட அதிகபட்ச வயது வரம்பைத் தாண்டி 5 ஆண்டுகள் தளர்வு அளிக்கப்படும்”.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1834991
•••••••••••••
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.57 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 37,193 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,817 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 91 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,50,892 பேர்.
கடந்த 24 மணி நேரத்தில் 81 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.14% வாராந்திர பாதிப்பு விகிதம் 0.08%
இதுவரை மொத்தம் 91.63 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 62,790 சோதனைகள் நடத்தப்பட்டுள்ளன.
பிரதமர் அலுவலகம்
முன்னாள் பிரதமர் திரு சவுத்ரி சரண் சிங்-கின் பிறந்தநாளை முன்னிட்டு பிரதமர் மரியாதை
முன்னாள் பிரதமர் திரு சவுத்ரி சரண் சிங்-கின் பிறந்தநாளை முன்னிட்டு பிரதமர் திரு நரேந்திர மோடி சுட்டுரைச் செய்தி வாயிலாக அவருக்கு மரியாதை செலுத்தியுள்ளார்.
பிரதமர் அலுவலகம்
திரு உஸ்தாத் குலாம் முஸ்தஃபா கான் ஸஹாபின் மறைவிற்கு பிரதமர் இரங்கல்
திரு உஸ்தாத் குலாம் முஸ்தஃபா கான் ஸஹாபின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலை தெரிவித்துள்ளார்.
இது குறித்து அவர் வெளியிட்டுள்ள சுட்டுரைச் செய்தியில், “திரு உஸ்தாத் குலாம் முஸ்தஃபா கான் ஸஹாபின் மறைவு நமது கலைத்துறையில் வெற்றிடத்தை ஏற்படுத்தியுள்ளது. போற்றத்தக்க இசைக் கலைஞராகவும், படைப்பாற்றலில் பலம் வாய்ந்தவராகவும் விளங்கிய அவரது படைப்புகள் தலைமுறையைத் தாண்டி மக்களைச் சென்றடைந்தது. அவரது குடும்பத்தாருக்கும் அபிமானிகளுக்கும் எனது இரங்கல்கள்”, என்று தெரிவித்துள்ளார்.
-----
(
சுகாதாரம் மற்றும் குடும்ப நலத்துறை அமைச்சகம்
சர்வதேச முதியோர் தினத்தில், ‘ஆரோக்கியமான முதுமை தசாப்தம்  : டாக்டர் ஹர்ஷ் வர்தன் தொடங்கி வைத்தார்
சர்வதேச முதியோர் தினத்தை முன்னிட்டு, ஆரோக்கியமான முதுமைக்கு, மத்திய அரசு உறுதி பூண்டுள்ளது என மத்திய சுகாதாரத்துறை அமைச்சர் டாக்டர்.ஹர்ஷ் வர்தன் இன்று மீண்டும் தெரிவித்தார். ஒவ்வொரு ஆண்டும் அக்டோபர் 1ம் தேதி, சர்வதேச முதியோர் தினமாகக் கொண்டாப்படுகிறது. சமூகம் மற்றும் குடும்பத்தில் முதியோர்களின் பங்களிப்பை அங்கீகரிக்கவும், விரிவுபடுத்தவும், முதுமை பிரச்னைகள் குறித்து விழிப்புணர்வை ஏற்படுத்தவும், சர்வதே முதியோர் தினத்தை ஐ.நா. அறிவித்தது.
முதியோர்கள் நலனுக்கான தேசிய திட்டம் குறித்து பேசிய டாக்டர் ஹர்ஷ் வர்தன், வெளிநோயாளிகளுக்கான சிகிச்சை சேவைகளை மாவட்ட மருத்துவமனைகளில் இருந்து சுகாதார நல மையங்களுக்கு கொண்டு செல்வது, அனைத்து மாவட்ட மருத்துவமனைகளிலும், குறைந்தது 10 படுக்கைகள் அடங்கிய முதியோர்களுக்கான வார்டுகள் அமைப்பது, மறுவாழ்வு சேவைகளை, சுகாதார நல மையங்கள் அளவில் வழங்குதல், உதவி தேவைப்படும் முதியோர்களுக்கு வீட்டிலேயே உதவிகள் வழங்கும் முறைகளை மேம்படுத்துவது குறித்தும் விரிவாகப் பேசினார்.
முதியோர்களுக்கு சிறப்பான கவனிப்பு, முதியோர்களுக்கான மருத்துவ சிகிச்சை குழு, குடும்ப உறுப்பினர்களுக்கு முதியோர்களை கவனிக்கும் பயிற்சி வழங்குதல், தேவை அடிப்படையிலான ஆய்வுகளை மேற்கொள்ளுதல் போன்றவற்றை மருத்துவ கல்லூரிகள் மற்றும் 2 தேசிய முதுமை மையங்களில் உள்ள 19 மண்டல முதுமை மையங்கள் வழங்குகின்றன என அமைச்சர் டாக்டர்.ஹர்ஷ் வர்தன் குறிப்பிட்டார்.
2020, அக்டோபர் 1ம் தேதியை, ஆரோக்கியமான முதுமை தசாப்தத்ததின்  தொடக்க ஆண்டாகக் குறிப்பிட்ட சுகாதாரத்துறை அமைச்சர், முதுமை தொடர்பான பிரச்னைகளை அடிப்படையாகக் கொண்டு, ஆண்டு முழுவதும் பல நடவடிக்கைகள் மேற்கொள்ளப்படவுள்ளதாகத் தெரிவித்தார். மேலும், முதியோர்களுக்கு சிறந்த சேவைகள் கிடைப்பதை உறுதி செய்வதற்கான வழிகள் குறித்தும் அவர் விரிவாக விளக்கினார்.
முதியோர்களுக்கான வாழ்வை மேம்படுத்துவதில், இந்த முயற்சி அரசுத் துறையினர், தொண்டு நிறுவனங்கள், சமுதாய அமைப்புகள், சர்வதேச முகமைகள், ஊடகங்கள், தனியார் துறையினர் ஆகியோரை ஒன்றிணைக்கும் ஒரு வாய்ப்பு எனவும் அமைச்சர் டாக்டர்.ஹர்ஷ்வர்தன் குறிப்பிட்டார்.
இந்தியாவில் நீண்ட முதுமை பற்றிய ஆய்வின்  முக்கியத்துவம் குறித்துப் பேசிய அமைச்சர் டாக்டர் ஹர்ஷ் வர்தன், முதியோர்களுக்கான கொள்கை திட்டங்கள் கொண்டு வருவது பற்றி விவாதங்கள்/பயிலரங்குகள்/ இணைய கருத்தரங்குகள் நடத்தப்படும் என்றும் தெரிவித்தார். முதியோர் பராமரிப்பில் உள்ள சிறந்த முறைகளை சுட்டிக்காட்டிய அமைச்சர் டாக்டர்.ஹர்ஷ் வர்தன், சமூக, கலாச்சார, பொருளாதார மற்றும் அரசியல் வாழ்க்கையில் முதியோர்களின் பங்களிப்பை வலுப்படுத்த வேண்டும் எனவும் கூறினார்.
முதியோர்களின் சமூக, பொருளாதார மற்றும் சுகாதார நிலைகள் குறித்து விரிவான தகவல்களைத் திரட்ட மத்திய அரசு, இந்தியாவில் நீண்ட முதுமை பற்றிய ஆய்வை மேற்கொள்வதாகவும், உலகின் மிகப் பெரிய இந்த ஆய்வு, ஆதாரம் அடிப்படையிலான திட்டங்களை வழங்கும் என்றும், இதை மத்திய சுகாதாரத்துறை அமைச்சகம் இறுதி செய்து விரைவில் வெளியிடும் எனவும் அமைச்சர் டாக்டர்.ஹர்ஷ் வர்தன் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660562
பிரதமர் அலுவலகம்
காது கேளாதோர் ஒலிம்பிக்கில் சிறப்பாக செயல்பட்ட இந்திய அணியினருக்கு பிரதமர் மோடி வாழ்த்து
பிரதமர் நரேந்திர மோடி, காது கேளாதவர்களுக்கான ஒலிம்பிக் போட்டியில் பங்கேற்று திறனை வெளிப்படுத்திய இந்திய அணியினருக்கு வாழ்த்துகளை தெரிவித்துக் கொண்டுள்ளார். காது கேளாதோருக்கான ஒலிம்பிக் போட்டி அண்மையில் நடைபெற்று முடிந்தது. இதில் கலந்துக் கொண்ட இந்திய அணியினர் இதுவரை இல்லாத அளவுக்கு திறம்பட செயல்பட்டனர். இதற்கு பிரதமர் நரேந்திர மோடி வாழ்த்துகளை தெரிவித்துள்ளார்.
21-ம் தேதி காலை பிரதமர் மோடி தனது இல்லத்தில் காது கேளாதோர் ஒலிம்பிக் போட்டியில் பங்கேற்ற இந்தியக் குழுவினரை சந்திக்க உள்ளார்.
பிரதமர் மோடி தனது டுவிட்டர் செய்தியில், ”சமீபத்தில் முடிவடைந்த கேட்கும் திறனற்றவர்களுக்கான ஒலிம்பிக் போட்டியில் பங்கேற்று சிறப்பாக திறமைகளை வெளிப்படுத்திய இந்தியக் குழுவினருக்கு எனது வாழ்த்துகள். இந்திய அணியின் ஒவ்வொரு வீரரும், இந்தியக் குடிமக்களுக்கு உத்வேகத்தை அளித்துள்ளனர்.
21-ம் தேதி காலை நான் எனது வீட்டில் இந்தியக் குழுவினர் அனைவரையும் சந்திக்க உள்ளேன்”.
பிரதமர் அலுவலகம்
அமைச்சர்கள் நிலையிலான இந்தியா- சிங்கப்பூர் கூட்டுக்குழு பிரதமருடன் சந்திப்பு
சிங்கப்பூர் துணை பிரதமர் மற்றும் நிதி அமைச்சர் திரு லாரன்ஸ் வோங், வர்த்தகம் மற்றும் தொழில் துறை அமைச்சர் திரு கான் கிம் யோங் மத்திய நிதியமைச்சர் திருமதி நிர்மலா சீதாராமன் ஆகியோர் புதுதில்லியில் பிரதமரை சந்தித்து பேசினர். 2022 செப்டம்பர், 17 அன்று புதுதில்லியில் நடைபெற்ற இந்திய – சிங்கப்பூர் அமைச்சர்கள் வட்டமேசை மாநாட்டின்  தொடக்க விழாவில் விவாதிக்கப்பட்ட முக்கிய அம்சங்கள் குறித்து பிரதமரிடம் அவர்கள் விவரித்தனர். திரு. லாரன்ஸ் வோங் சிங்கப்பூரின் துணைப் பிரதமராகப் பதவியேற்ற பிறகு முதன்முறையாக இந்தியாவுக்குப் பயணம் மேற்கொண்டிருப்பது குறிப்பிடத்தக்கது.
பிரதமர் மோடியின் தொலைநோக்குப் பார்வையின் விளைவாக, இந்திய – சிங்கப்பூர் அமைச்சர்கள் வட்டமேசை அமர்வு ஏற்படுத்தப்பட்டது. இதன் மூலம் இரு நாடுகளுக்கு இடையேயான உறவு மேம்படும். குறிப்பாக, டிஜிட்டல் இணைப்பு, ஃபின்டெக், பசுமைப் பொருளாதாரம், திறன் மேம்பாடு உணவுப் பாதுகாப்பு போன்றவை குறித்து பிரதமரிடம் அமைச்சர்கள் குழு விளக்கம் அளித்தது.
இரு நாடுகளுக்கும் இடையேயான இருதரப்பு உறவுகளை மேலும் வலுப்படுத்த இந்திய – சிங்கப்பூர் அமைச்சர்கள் வட்டமேசை அமர்வு உதவும் என்று பிரதமர் நம்பிக்கை தெரிவித்தார். பிரதமர் லீ மற்றும் சிங்கப்பூர் மக்களுக்கு தனது வாழ்த்துக்களையும் பிரதமர் தெரிவித்தார்.
விண்வெளித்துறை
சந்திரயான் -3 திட்டம் இந்தியாவுக்கு பரந்த சர்வதேச ஒத்துழைப்பை ஈர்க்கிறது- மத்திய அமைச்சர் டாக்டர் ஜிதேந்திர சிங்
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைதீர், ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், சந்திரயான் -3 திட்டம் இந்தியாவுக்கான பரந்த சர்வதேச ஒத்துழைப்பை ஈர்க்கிறது என்று கூறினார் .
தகவல் தொழில்நுட்பம், தகவல் தொடர்பு மற்றும் புத்தாக்கத் துறை அமைச்சர்  திரு தர்சானந்த் தீபக் பால்கோபின் தலைமையிலான உயர்மட்ட மொரீஷியஸ் தூதுக்குழு இன்று புதுதில்லியில் அவரைச் சந்தித்து இந்தியா-மொரீஷியஸ் கூட்டு செயற்கைக்கோளுக்கான முன்மொழிவு குறித்து விவாதித்த பின்னர் அமைச்சர் பேசினார் .
மொரீஷியஸில் உள்ள இஸ்ரோவின் தரை நிலையத்தை மூன்றாம் தரப்பு பணிகளுக்கு ஆதரவளிக்க பயன்படுத்த இந்தியாவும் மொரீஷியஸும் ஒப்புக் கொண்டுள்ளன .
பிரதமர் திரு. நரேந்திர மோடியின் வரலாற்று முக்கியத்துவம் வாய்ந்த அமெரிக்க பயணத்தின் போது ஆர்ட்டெமிஸ் ஒப்பந்தங்களில் கையெழுத்திட்டதன் மூலம், விண்வெளித் துறையில் உலகின் பிற நாடுகளுடன் சம பங்காளியாக ஒத்துழைப்பதற்கான தனது திறனை இந்தியா நிரூபித்துள்ளது என்று டாக்டர் ஜிதேந்திர சிங் கூறினார்.
கடந்த 17-ம் தேதி பெங்களூருவில் உள்ள இஸ்ரோ தளங்களை பால்கோபின் பார்வையிட்டார். முன்மொழியப்பட்ட இந்தியா - மொரீஷியஸ் கூட்டு செயற்கைக்கோளின் தொழில்நுட்ப விவரங்கள் மற்றும் பயன்பாட்டு திறன்களை இஸ்ரோ, அமைச்சரிடம் சமர்ப்பித்தது.
மொரீஷியஸில் அமைக்கப்பட்டுள்ள இஸ்ரோவின் தரை நிலையத்தின் எல்லையை ஐரோப்பிய விண்வெளி முகமை உள்ளிட்ட மூன்றாம் தரப்பு பயணங்களை உள்ளடக்கியதாக விரிவுபடுத்த இரு அமைச்சர்களும் ஒப்புக்கொண்டனர், மேலும் அத்தகைய ஒத்துழைப்பை எளிதாக்க தற்போதுள்ள புரிந்துணர்வு ஒப்பந்தத்தில் திருத்தம் செய்ய திட்டமிடப்பட்டுள்ளது.
3 தசாப்தங்களுக்கும் மேலாக செயற்கைக்கோள் மற்றும் ஏவுகலங்களைக் கண்காணிப்பதற்கான இஸ்ரோவின் தரை நிலையத்தை மொரீஷியஸ் நடத்தியுள்ளது, தற்போது இந்த தரை நிலையம் மொரீஷியஸில் இயக்கப்படும் இரண்டு ஆண்டெனாக்களுடன்  தொடர்ந்து நிர்வகிக்கப்படுகிறது.
பிரதமர் அலுவலகம்
க்வாஜா மொய்னுதீன் சிஷ்டி உர்ஸ்-ஐ முன்னிட்டு அஜ்மீர் ஷெரீப் தர்காவுக்கு பிரதமர் சால்வை வழங்கினார்
க்வாஜா மொய்னுதீன் சிஷ்டி உர்ஸ்-ஐ முன்னிட்டு அஜ்மீர் ஷெரீப் தர்காவுக்கு வழங்குவதற்கான சால்வையை பிரதமர் திரு.நரேந்திர மோடி அளித்தார்.
இது குறித்து பிரதமர் டுவிட்டரில் தெரிவித்திருப்பதாவது;
க்வாஜா மொய்னுதீன் சிஷ்டி உர்ஸ்-ஐ முன்னிட்டு அஜ்மீர் ஷெரீப் தர்காவுக்கு வழங்குவதற்காக சால்வை அளித்தேன்.
குடியரசுத் துணைத் தலைவர் செயலகம்
ஐ.நா. பாதுகாப்பு கவுன்சிலில் நிரந்தரமில்லாத உறுப்பினர் ஆக பரஸ்பர ஆதரவு அளித்துக் கொள்ள இந்தியா – கவுதமாலா ஒப்புதல்
பெருகி வரும் வாய்ப்புகளில் இருந்து இருநாடுகளும் பயன் பெறும் வகையில் பரஸ்பர மற்றும் போட்டி அற்ற இயல்பு கொண்ட இருதரப்பு உறவுகளை புதிய மட்டத்திற்கு கொண்டு செல்லும் வகையில் ஐக்கிய நாடுகள் பாதுகாப்பு கவுன்சிலில் நிரந்தரமற்ற உறுப்பினராக ஒரு நாடு மற்றொரு நாட்டிற்கு ஆதரவு தெரிவிக்க இந்தியாவும் கவுதமாலாவும் ஒப்புக் கொண்டுள்ளன. 2021-22ம் ஆண்டு கவுதமாலா ஐக்கிய நாடுகள் பாதுகாப்பு கவுன்சிலில் இந்தியா உறுப்பினராக ஆதரவளிக்கும். இதற்குப் பதிலாக 2031-32ம் ஆண்டு கவுதமாலா உறுப்பினராக, இந்தியா ஆதரவளிக்கும்.
கவுதமாலா சென்றுள்ள குடியரசு துணைத் தலைவர் திரு. எம். வெங்கையா நாயுடு தலைநகர் கவுதமாலா நகரில் அந்நாட்டின் அதிபர், துணை அதிபர் மற்றும் நாடாளுமன்றத் தலைவர் ஆகியோருடன் 2018 மே 7ம் தேதி நடத்திய தனிப்பட்ட பேச்சு வார்த்தையின் போது எடுத்த முடிவுகளில் இதுவும் ஒன்றாகும். லத்தீன் அமெரிக்க நாடுகளுக்குச் சென்றடையும் முயற்சியை தொடங்கும்வகையில் குடியரசுத் துணைத் தலைவர் திரு. வெங்கையா நாயுடு, பல்வேறு விவகாரங்கள் குறித்து கவுதமாலா தலைவர்களுடன் இரண்டு மணி நேரத்திற்கும் மேலாக ஆலோசனை நடத்தினார். இந்தியா கவுதமாலா இடையே கடந்த 1972 முதல் தூதரக உறவுகள் நிலவுகின்ற போதிலும் இரு தரப்பிலிருந்தும் மேற்கொள்ளப்பட்டுள்ள உயர் மட்ட தலைவர் ஒருவரின் பயணமாக திரு. நாயுடுவின் பயணம் அமைந்துள்ளது.
குடியரசுத் துணைத் தலைவராக முதல் முறையாக வெளிநாட்டு பயணம் மேற்கொண்டுள்ள திரு. வெங்கையா நாயுடு, “லத்தீன் அமெரிக்காவுடனான தனது ஈடுபாட்டை விரிவுபடுத்துவதில் இந்தியா உறுதியுடன் உள்ளது. மத்திய அமெரிக்காவின் நுழைவு வாயிலாக மிகவும் பெரிய மற்றும் புகழுக்குரிய பொருளாதாரமாக கவுதமாலா திகழ்கிறது” என அந்நாட்டு தலைவர்களிடம் குறிப்பிட்டார். “கவுதமாலாவிற்கு எனது பயணம் இந்தியச் சிந்தனையை தெளிவாக எடுத்துக்காட்டுகிறது. வர்த்தக வடிவங்கள் மற்றும் நுகர்வுத் தேவைகளைப் பொருத்தவரை நாம் பரஸ்பர மற்றும் போட்டி அற்ற இயல்பைக் கொண்டு இருக்கிறோம். நமது உறவுகளைப் புதிய உயரத்திற்கு கொண்டு செல்லும் வகையில் இரு நாடுகளிலும் பரஸ்பரப் பயன்களை பெறும் வகையில் புதிய வாய்ப்புக்களைப் பயன்படுத்திக் கொள்ள வேண்டும்” என்றும் அவர் கூறினார்.
பிரதமர் அலுவலகம்
குடியரசுத் தலைவர் கோவிந்தின் உரை, நாட்டின் வளர்ச்சியை நோக்கிய அவரது ஈடுபாட்டை எடுத்துரைக்கிறது: பிரதமர்
பதவி நிறைவடையும் நாளன்று திரு ராம் நாத் கோவிந்த் நிகழ்த்திய உரை, “நமது குடியரசுத் தலைவராக அவர் நாட்டிற்கு சேவையாற்றிய உணர்வை பிரதிபலிக்கிறது”, என்றும், நாட்டு மக்களுக்கான எழுச்சிமிக்க உரை என்றும் பிரதமர் திரு நரேந்திர மோடி தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“குடியரசுத் தலைவர் கோவிந்தின் எழுச்சிமிகு உரை. தேச முன்னேற்றத்தை நோக்கிய அவரது ஆர்வத்தை உரை எடுத்துரைப்பதோடு, நமது குடியரசுத் தலைவராக நாட்டிற்கு அவர் சேவையாற்றிய உணர்வையும் பிரதிபலிக்கிறது”.
ரெயில்வே அமைச்சகம்
இந்திய ரயில்வே 3543 “ஷ்ராமிக் ஸ்பெஷல்” ரயில்களை 27 மே 2020 வரை  நாடு முழுவதும் இயக்கி, சுமார் 48 லட்சம் பயணிகளை 26 நாட்களில் “ஷ்ராமிக் ஸ்பெஷல்” ரயில்கள் மூலம் தங்கள் சொந்த மாநிலங்களுக்கு கொண்டு சென்றது
மே 27, 2020 நிலவரப்படி, நாடு முழுவதும் பல்வேறு மாநிலங்களில் இருந்து மொத்தம் 3543 “ஷ்ராமிக் ஸ்பெஷல்” ரயில்கள் இயக்கப்பட்டுள்ளன. 26.05.2020 அன்று, 255 ஷ்ராமிக் ஸ்பெஷல் ரயில்கள் இயக்கப்பட்டன. தற்போது வரை, சுமார் 48 லட்சம் புலம்பெயர்ந்தோர் 26 நாட்களில் ஷ்ராமிக் சிறப்பு ரயில்கள் மூலம் கொண்டு செல்லப்பட்டுள்ளனர்.
இந்த 3543 ரயில்கள் பல்வேறு மாநிலங்களில் இருந்து இயக்கப்பட்டவை. அதிக பட்ச ரயில்கள் இயக்கப்பட்ட ஐந்து மாநிலங்கள்/யூனியன் பிரதேசங்கள் பின் வருமாறு: குஜராத் , மகாராஷ்டிரா , பஞ்சாப் , உத்தரபிரதேசம்  மற்றும் பீகார் .
இந்த “ஷ்ராமிக் சிறப்பு” ரயில்கள் நாடு முழுவதும் பல்வேறு மாநிலங்களுக்கு புலம் பெயர்ந்தோரை ஏற்றி சென்றன. அதிகபட்ச ரயில்கள் சென்ற முதல் ஐந்து மாநிலங்கள்.உத்தரபிரதேசம் , பீகார் , ஜார்க்கண்ட் , மத்திய பிரதேசம் , ஒடிசா  ஆகும்.
இந்திய ரயில்வே துறை  ரயிலில் பயணித்த 78 லட்சத்துக்கும் மேற்பட்ட புலம் பெயர்ந்த தொழிலாளர்களுக்கு இலவச உணவு மற்றும் 1.10 கோடிக்கும் அதிகமான தண்ணீர் பாட்டில்களை விநியோகித்தது.
இன்று இயங்கும் ரயில்கள் எந்த நெரிசலையும் எதிர்கொள்ளவில்லை என்பதை கவனத்தில் கொள்ளலாம்.
கூடுதலாக ஷ்ராமிக் ஸ்பெஷல்களுக்கு மேலதிகமாக, இந்திய ரயில்வே துறை புதுடெல்லியை இணைக்கும் 15 ஜோடி சிறப்பு ரயில்களை இயக்குகிறது, மேலும் ஜூன் 1 ஆம் தேதி மேலும் 200 ரயில்களை கூடுதலாக இயக்க திட்டமிட்டுள்ளது.
பழங்குடியினர் நலத்துறை அமைச்சகம்
2020 செப்டம்பர் 3 மற்றும் 4 ம் தேதிகளில் நடைபெறவுள்ள இரன்டு நாள் நிகர்நிலை தேசிய பழங்குடியினர் ஆராய்ச்சி மாநாட்டை மத்திய பழங்குடியினர் நலத்துறை அமைச்சர் திரு அர்ஜுன் முண்டா நாளை தொடங்கி வைக்கிறார்
2020 செப்டம்பர் 3 மற்றும் 4 ம் தேதிகளில் நடைபெறவுள்ள இரண்டு நாள் நிகர்நிலை தேசிய பழங்குடியினர் ஆராய்ச்சி மாநாட்டை மத்திய பழங்குடியினர் நலத்துறை அமைச்சர் திரு அர்ஜுன் முண்டா நாளை தொடங்கி வைக்கிறார்.
இந்த மாநாட்டிற்கு மத்திய பழங்குடியினர் நலத்துறை அமைச்சகமும், பொது நிர்வாகத்திற்கான இந்திய நிறுவனமும் இணைந்து ஏற்பாடு செய்துள்ளன. மத்திய பழங்குடியினர் நலத்துறை இணை அமைச்சர் திருமதி ரேணுகா சிங் சாருதா மாநாட்டில் பங்கேற்போரிடையே உரையாற்ற உள்ளார். இந்த வகையில் நடைபெறும் இரண்டாவது மாநாடு இது ஆகும். இத்தகைய முதலாவது மாநாடு 2020 ஜனவரியில் நடைபெற்றது.
இதுகுறித்த மேலும் விவரங்களுக்கு https://pib.gov.in/PressReleseDetail.aspx?PRID=1650712 என்ற வலை தளத்தைப் பார்க்கவும்
------
(Visitor Counter : 117
பாதுகாப்பு அமைச்சகம்
தொழிற்துறை பயன்பாட்டுக்கான அதிக சக்தி வாய்ந்த பீட்டா டைட்டானியம் கலவை உலோக பாகம்: டிஆர்டிஓ உருவாக்கம்
தொழிற்துறை பயன்பாட்டுக்கான அதிக சக்தி வாய்ந்த பீட்டா டைட்டானியம் கலவை உலோக பாகத்தை ராணுவ ஆராய்ச்சி மேம்பாட்டு மையம்  உருவாக்கியுள்ளது.
விண்வெளிப் பயன்பாட்டுக்கு தேவையான பொருட்களை உள்நாட்டில் உருவாக்கும் விதத்தில், அதிக சக்திவாய்ந்த மெட்டா ஸ்டேபிள் பீட்டா டைட்டானியம் உலோக கலவை பாகத்தை ராணுவ ஆராய்ச்சி மேம்பாட்டு மையம் உருவாக்கியுள்ளது. இதில் வனடியம், இரும்பு மற்றும் அலுமினியம் உள்ளது. விண்வெளி பயன்பாட்டுக்கான இந்த உலோக பாகத்தின் ரசாயண குறியீடு Ti-10V-2Fe-3Al. இதை ஐதராபாத்தில் உள்ள டிஆர்டிஓ-வின் பாதுகாப்பு உலோகவியல் ஆராய்ச்சி ஆய்வகம்  உருவாக்கியுள்ளது. இந்த உலோக கலவையை, சமீபகாலமாக வளர்ந்த நாடுகள் பல பயன்படுத்தி வருகின்றன. வழக்கமாக இது போன்ற பொருட்கள் தயாரிப்பதற்கு Ni-Cr-Mo எஃகுகள் பயன்படுத்தப்பட்டன. இவற்றின் எடையை குறைப்பதற்காக பீட்டா டைட்டானியம் கலவை உலோகம் பயன்படுத்தப்படுகிறது. ஆனால், உறுதியுடன் இருக்கும்.
இந்த அதிக சக்திவாய்ந்த மெட்டாஸ்டேபிள் பீட்டா டைட்டானியம் கலவை பாகத்தை உள்நாட்டில் உருவாக்கியதற்காக டிஆர்டிஓ மற்றும் தொழில் துறையினரை பாதுகாப்பு அமைச்சர் திரு ராஜ்நாத் சிங் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737118
சுகாதாரம் மற்றும் குடும்ப நலத்துறை அமைச்சகம்
சர்வதேச கொவிட் நிவாரண உதவிகள் குறித்த சமீபத்திய தகவல்கள்
பல நாடுகள் மற்றும் சர்வதேச அமைப்புகள் நன்கொடையாக வழங்கும் கொவிட் நிவாரணப் பொருட்களை மத்திய அரசு கடந்த ஏப்ரல் 27-ம் தேதி முதல் பெற்று வருகிறது.
இவைகள், மாநிலங்கள் மற்றும் யூனியன் பிரதேசங்களுக்கு முறையாக விநியோகிக்கப்படுகின்றன.
கடந்த ஏப்ரல் 27 முதல், மே 28 வரை, மொத்தம் 18,040 ஆக்ஸிஜன் செறிவூட்டிகள், 19,085 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி ஆலைகள், 15,256 வென்டிலேட்டர்கள், 7.7 லட்சம் ரெம்டெசிவிர் குப்பிகள், 12 லட்சம் ஃபவிபிராவிர் மாத்திரைகள் ஆகியவை மாநிலங்களுக்கு சாலை மார்க்கமாகவும், வான்வழியாகவும் அனுப்பப்பட்டுள்ளன.
கடந்த 26/28-ம் தேதிகளில் துருக்கி, தாய்வான் , சுவிட்சர்லாந்து  மற்றும் எலி லில்லி ஆகியவற்றிடமிருந்து 20 ஆக்ஸிஜன் செறிவூட்டிகள், 5 ஆக்ஸிஜன் செறிவூட்டி ஆலைகள், 680 ஆக்ஸிஜன் உருளைகள், 50,000 டோசிலிசுமாப், 20,000 பாரிசிட்டினிப் மற்றும் 50 சுவாசக் கருவிகள் பெறப்பட்டன.
இவற்றை மாநிலங்களுக்கு ஒதுக்கீடு செய்யும் பணி மத்திய சுகாதாரத்துறை அமைச்சகத்தின் கண்காணிப்புடன் நடைப்பெறுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722655
-----
(Visitor Counter : 122